open-index/open-wikipedia-markdown huggingface dataset:
Binaries

**Binaries**, ռուսական առցանց նախագիծ, վեբ կայք, որը նվիրված է համակարգիչային խաղերին։ Կայքը պարունակում է նորություններ և հոդվածներ բոլոր խաղային համակարգերի համար՝ PlayStation 3, Xbox 360, Nintendo Wii, Nintendo DS, PSP, և iPhone։

## Անվանում
«binaries» անվանումը առաջացել է «binary» բառից, որը նշանակում է «բինարային»։ Նշանակում է երկուական կոդ, որից կազմված են էլեկտրոնային ծրագրերը, այդ թվում և խաղերը։ Հնարավոր է, որ միտքը առաջ է եկել Game.EXE ամսագրի անունից, որը կազմված է ․exe ֆայլի տեսակից և ֆորմատից, որը օգտագործվում է DOS, Microsoft Windows և այլ օպերացիոն համակարգերի համար։

## Պատմություն
Կայքը հիմնվել է 2007 թվականին և սկզբնական շրջանում եղել է Իգոր Կուզնեցովի հեղինակային բլոգը։ Նա աշխատաել է այնպիսի հրատարակչություններում ինչպիսիք են՝ Gameplay (Ուկրաինա) և FHM (Ռուսաստան)։

2008 թվականին կայքը «Gaming» անվանակարգում հաղթեց Enthusiast Internet Award 2007 մրցանակաբաշխությունում։ 2009 թվականի փետրվարին կայքը երկրորդ անգամ արժանացավ նույն մրցանակին։

Սկսած 2008 թվականի դեկտեմբերից ամեն գրանված օգտատեր ստացավ հնարավորություն հրապարակել իր հոդվածները, որից հետո binaries-ը դադարեց հեղինակային բլոգ լինելը։

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Պարբերականներ
Արշակ Պողոսյան (ֆիզիկոս)

**Արշակ Ստեփանի Պողոսյան** (), հայ ֆիզիկոս, ֆիզիկամաթեմատիկական գիտությունների դոկտոր, պրոֆեսոր, Աախենի Ռեյնիշ-Վեստֆելիշեի տեխնիկական համալսարանի նանո և բիոտեխնոլոգիաների ինստիտուտի ԴՆԹ սենսորների և նանոկառուցվածքների լաբորատորիայի վարիչ, Հայաստանի գիտությունների ազգային ակադեմիայի արտասահմանյան անդամ։

## Կենսագրություն
Արշակ Պողոսյանը ծնվել է 1949 թվականի սեպտեմբերի 10-ին, Երևան քաղաքում։ Գերազանց առաջադիմությամբ ավարտել է միջնակարգ դպրոցը և 1966 թվականին ընդունվել Երևանի պոլիտեխնիկական ինստիտուտի կիբեռնետիկայի ֆակուլտետ, ստացել ռադիոէլեկտրոնային սարքերի կոնստրուկտավորման մասնագետի որակավորում և 1972 թվականին որպես ճարտարագետ աշխատանքի անցել ՀՀ ԳԱԱ Աշտարակի Ռադիոֆիզիկայի և էլեկտրոնիկայի ինստիտուտում։

1974 թվականին Արշակ Պողոսյանը ընդունվել է Լենինգրադի էլեկտրատեխնիկական ինստիտուտի ասպիրանտուրա, որտեղ իր թեկնածուական աշխատանքը պաշտպանել է պրոֆեսոր Իրինա Վենդիկի ղեկավարությամբ՝ «Էլեկտրոնային գազի «տաքացման» երևույթների հետազոտությունները բիսմուտի նուրբ թաղանթում» թեմայով։

1980 թվականին աշխատանքի է անցել Երևանի սրտաբանական կենտրոնում, որտեղ մշակել է իոնների և կենսաբանական մոլեկուլների նկատմամբ զգայուն տվիչներ։ 1983-1984 թվականներին Արշակ Պողոսյանի ղեկավարությամբ առաջին անգամ Հայաստանում պատրաստվել են իոնների նկատմամբ զգայուն կիսահաղորդչային դաշտային տրանզիստորներ, որոնք հետագայում օգտագործվել են ջրածնի, նատրիումի և կալիումի իոնների խտությունն արյան մեջ չափելու համար։ Նրա մշակած սենսորներով հետաքրքրվել է Մոսկվայի տիեզերական հետազոտությունների ինստիտուտը՝ տիեզերքում տիեզերագնացների մոտ «ին վիվո» չափումների նպատակով։ Հետագայում Արշակ Պողոսյանը մշակել է նաև կիսահաղորդչային միկրոսենսոր՝ գլյուկոզայի խտությունը մեզի մեջ չափելու համար։ Այդ աշխատանքի համար նրան աջակցել է Երևանի ֆիզիկայի ինստիտուտի աշխատակից Ալեքսանդր Սիմոնյանը։

1989 թվականին որպես ավագ դասախոս աշխատանքի է անցել Երևանի պոլիտեխնիկական ինստիտուտում, գիտատեխնիկական աշխատանքների իրականացման և դրանց արդյունքների ներդրման նպատակով նույն թվականին ստեղծել է «Սենսոր» կոոպերատիվ ձեռնարկությունը։ 1991 թվականին Արշակ Պողոսյանը ստացել է դոցենտի կոչում։

1994 թվականին գործուղվել է Գերմանիայի Կարլսրուհեի և Տյուբինգենի համալսարաններ։ 1995 թվականին «Միկրոէլեկտրոնային սենսորների մշակում և հետազոտում» թեմայով պաշտպանել է դոկտորական ատենախոսություն։

Մշտական բնակության նպատակով 1996 թվականին Արշակ Պողոսյանն ընտանիքով տեղափոխվել է Գերմանիա։ 1998 թվականին աշխատանքի է անցել Դյուսսելդորֆի համալսարանում, իսկ 1999 թվականից մինչև 2004 թվականը՝ Յուլիխ քաղաքի գիտահետազոտական կենտրոնում, որտեղ զբաղվել է կենսաբանական միկրոսենսորների մշակմամբ։ 2004 թվականին Արշակ Պողոսյանը աշխատանքի է անցել Աախենի Ռեյնիշ-Վեստֆելիշեի տեխնիկական համալսարանում։

Մոտ 250 տպագրված գիտական հոդվածի, 1 գրքի, 7 արտոնագիր հեղինակ է։ Պրոֆեսոր Շոնինգի հետ պատրաստած  «Label-free biosensing» վերնագրով գիրքը 2017 թվականին հրատարակվել է «Springer» հրատարակչությունում։

## Ծանոթագրություններ

Կատեգորիա:Ֆիզիկոսներ այբբենական կարգով
Կատեգորիա:Մաթեմատիկոսներ այբբենական կարգով
Կատեգորիա:Պրոֆեսորներ
Կատեգորիա:ՀՀ ԳԱԱ արտասահմանյան անդամներ
Կատեգորիա:Հայ ֆիզիկոսներ
Կատեգորիա:Ֆիզիկամաթեմատիկական գիտությունների դոկտորներ
Կատեգորիա:Հայ պրոֆեսորներ
Կատեգորիա:Հայ մաթեմատիկոսներ
Վալդբրոն

**Վալդբրոն** (), համայնք Գերմանիայում՝ Բադեն-Վյուրթեմբերգ երկրամասի Կարլսռուեի շրջանում.

Ենթակա է Կարլսռուեի վարչական օկրուգին։ Զբաղեցնում է 11,35 կմ² տարածք։ Բնակչության թվաքանակը 2010 թվականի դեկտեմբերի 31-ի տվյալներով եղել է 12&nbsp;386, 2016 թվականի դեկտեմբերի տվյալներով՝ 12.711: Պաշտոնական կոդը՝ *08 2 15 110*:

Համայնքը, որ բաժանված է 3 գյուղական շրջանների, կազմավորվել է 1972 թվականին Բուզենբախ, Ռայխենբախ և Էտցենռոտ բնակավայրերի միավորման արդյունքում։

## Պատմություն
Վերոնշյալ երեք բնակավայրերի մասին պատմական փաստաթղթերում առաջին անգամ հիշատակվել է 1292 թվականին։

1994 թվականի հունվարին Վալդբրոնին պաշտոնապես շնորհվել է հանքային բուժիչ աղբյուրներ ունեցող առողջարանի կարգավիճակ ("Ort mit Heilquellen-Kurbetrieb")՝ հաշվի առնելով բուժիչ հատկություններով օժտված տաք աղբյուրների առկայությունը նրանում։

## Անվանի անձինք
* Էդմունդ Բեկեր (ծնվ. 1956), նախկին պրոֆեսիոնալ ֆուտբոլիստ, մարզիչ
* Մաքս Գիզինգեր (ծնվ. 1988), երգիչ, երաժիշտ, երգերի հեղինակ

## Պատկերասրահ

Fischweier-Moosalbtal.jpg|
Waldbronn-Reichenbach-Brunnen.jpg|
Waldbronn-Reichenbach-Rathaus.jpg


## Ծանոթագրություններ

## Արտաքին հղումներ
* Վալդբրոնի պաշտոնական կայքէջը 
* Դաշնային վիճակագրական վարչության տվյալներ վի մասին 
* Стална конференција градова и општина 
* -{KommOn}- - Վալդբրոնը քաղաքների, համայնքների և շրջանների վերաբերյալ տեղեկատվության համակարգում. 
* Համայնքի բնակավայրերի հատակագծերը (-{Mapquest}-)

Կատեգորիա:Բադեն-Վյուրթեմբերգի բնակավայրեր
Կատեգորիա:Գերմանիայի բնակավայրեր
Կատեգորիա:Գերմանիայի քաղաքներ
Կոկորդիլոսի արցունքներ

մինի|Կառլոս Լատուֆի ծաղրանկարը
**Կոկորդիլոսի արցունքներ**, դարձվածք, որն օգտագործվում է բազմաթիվ լեզուներում և նշանակում է *կեղծ զգացմունքի արտահայտություն, ձևական լաց*։

## Ծագում
thumb|250px|Բեռնարդ Գիլլամի ծաղրանկարը
Արտահայտությունը գալիս է հին հավատալիքից, թե իբր կոկորդիլոսները լաց են լինում զոհին հոշոտելու ժամանակ։ Պլուտարքոսի ստեղծագործություններից մեկում կոկորդիլոսի վարքագիծը համեմատվում է այն մարդկանց հետ, որոնք ցանկանում են ինչ-որ մեկին սպանել, բայց հետո ողբում են զոհին։ Ըստ Կոնստանտին Բոգդանովի՝ կոկորդիլոսի արցունքների մասին առաջին տեղեկությունը հայտնաբերվում է Փոտ պատրիարքի «Միրիոբիբլիոն»-ում (գրված է IX դարի կեսերին)։ Միջնադարում արտահայտության իմաստը միանշանակ չի եղել. այդ ժամանակի որոշ բեստիարիաներում կոկորդիլոսը սգում է զոհին՝ զղջալով իր արածի համար։ Ժամանակակից նշանակության հաստատմանը նպաստել է Էրազմ Ռոտերդամցին իր «Առածներ» գրքում, ավելին, ըստ Ա. Ե. Մախովի՝ «հենց Էրազմն է կոկորդիլոսի արցունքները «կենդանաբանականից» դարձրել առած, «իրերից»՝ «բառեր»։ «Ազբուկովնիկը» (բառարան) XVII դարում հաղորդում է. «Կոկորդիլոսը ջրային կենդանի է. երբ ուտում է մարդուն, լալիս է, բայց ուտել չի դադարում։ Իսկ գլուխը մարմնից պոկելով՝ լաց է լինում»։

Կենսաբանության բնագավառում արտահայտությունը բացատրվում է աչքերի մոտ կոկորդիլոսի քրտնքագեղձերի առկայությամբ։ Երբ կոկորդիլոսը ուտում է զոհին, նրա քրտինքը դուրս է գալիս գեղձերից։ Հնարավոր է, որ դա է պատճառ դարձել առասպելի առաջացման  համար։

## Կոկորդիլոսի արցունքների համախտանիշ
Կոկորդիլոսի արցունքի համախտանիշը կամ Բոգորադի համախտանիշը առաջացել է Բելի կաթվածիի ոչ պատշաճ բուժման պատճառով, որի պատճառով արցունքագեղձերը գրգռվում են ուտելիս։ Համախտանիշն առաջին անգամ նկարագրել է խորհրդային ֆիզիոլոգ Ֆ. Ա. Բոգորադը 1928 թվականին և առաջարկել է անունը։

## Գրականության մեջ
Միխայիլ Սալտիկով-Շչեդրինի «Մի քաղաքի պատմության» մեջ գրված է․ «Նրա այդ բոլոր արցունքները կոկորդիլոսի էին» (ռուս․՝ «Все те его *слёзы были крокодиловы*»)։ Ալեքսանդր Օստրովսկու «Գայլեր և ոչխարներ» () կատակերգական պիեսում գրված է․ «Եվ կոկորդիլոսները լացում են, բայց այնուամենայնիվ ամբողջական հորթ են կուլ տալիս» (ռուս․՝ «И *крокодилы плачут*, а всё-таки по целому телёнку глотают»)։ «Կոկորդիլոսի արցունքներ» արտահայտությունն օգտագործվել է նաև Վլադիմիր Վիսոցկու  «Песенке ни про что, или Что случилось в Африке» երգում․ «Льют жираф с жирафихой // *Слёзы крокодильи*», նկատի ունենալով, որ ընձուղտներն իրենց աղջկան ամուսնացրել են բիզոնի հետ։

## Ծանոթագրություններ

## Արտաքին հղումներ
* 
* ''Straight Dope'' article on crocodile tears (6.10.1978)
* Updated ''Straight Dope'' article on crocodile tears (3.05.2002)

Կատեգորիա:Դարձվածաբանություն
Կատեգորիա:Դարձվածքներ
Կատեգորիա:Հոգեբանական մանիպուլյացիա
Կատեգորիա:Մարդկային վարք
Կատեգորիա:Սոցիալական հոգեբանություն
Կատեգորիա:Փաստարկման միջոցներ
Կառլսբադ

**Կառլսբադ** (. ; South Franconian: *Kallsbad*), համայնք Գերմանիայում՝ Բադեն-Վյուրթեմբերգ երկրամասի Կարլսռուեի շրջանում.

Ենթակա է Կարլսռուեի վարչական օկրուգին։ Զբաղեցնում է 38,01 կմ² տարածք։ Բնակչության թվաքանակը 2010 թվականի դեկտեմբերի 31-ի տվյալներով եղել է 15.808: Պաշտոնական կոդը՝ *08 2 15 096*:

## Պատմական շինություններ
* Նախկին քաղաքապետարանը
* Կլասիցիստական ոճի ճարտարապետության նմուշ հանդիսացող բողոքական եկեղեցին
* Սբ. Բարբարա մատուռի ավերակները Կառլսբադի համայնքի կազմում ընդգրկված Լանգենշտայնբախ բնակավայրում (մատուռը կառւցվել է մոտավորապես 1300 թվականին)
* Լանգենշտայնբախի ամրոցի (*Burg Langensteinbach*, կոչվում է նաև *Römerturm* (ռոմանական աշտարակ), և քաղաքամերձ բլրի վրա նախկինում վեր խոյացած ամրոցի ավերակները (կառուցվել են համապատասխանաբար մոտավորապես 1100 և 1200 թթ.)

## Պատկերասրահ

Spielberg Rathaus.JPG|
Langensteinbach - Kirche im Weinbrenner-Stil.jpg|
St Barbara Ruine.jpg|
Burgruine-Langensteinbach.jpg|


## Համայնքային գործընկերություն
Կառլսբադը գործընկերային հարաբերություններ է հաստատել հետևյալ համայնքների հետ.

* Հելդրունգեն, Կիֆհաուզերկրայս, Թյուրինգիա, 
* Հյուտաու, Զալցբուրգ ()

## Կառլսբադը աշխարհի այլ վայրերում
Աշխարհի տարբեր երկրներում կան Կառլսբադ անվանումով վայրեր, որոնցից են հետևյալները.
* Կառլովի Վարի (նախկինում հայտնի էր *Կառլսբադ* անվանումով)  
* Կառլսբադ, Կալիֆոռնիա 
* Կառլսբադ, Նյու Մեքսիկո, 
* Կառլսբադ, Տեխաս,  
* Կառլսբադ Սփրինգս, Օնտարիո, 

## Ծանոթագրություններ

## Արտաքին հղումներ
* Կառլսբադի պաշտոնական կայքէջը

Կատեգորիա:Բադեն-Վյուրթեմբերգի բնակավայրեր
Կատեգորիա:Գերմանիայի բնակավայրեր
Կատեգորիա:Գերմանիայի քաղաքներ
DMarket

**DMarket**, առցանց ծառայություն, որը թույլ է տալիս խաղացողներին վաճառել, գնել կամ փոխել խաղային առարկաներ։ Խաղի մշակողները գումար են վաստակում գործարքների միջորդավճարներից։ DMarket կայքն ու հավելվածը թողարկվել է 2017 թվականին, աջակցող կենտրոնը տեղակայված է Սանտա Մոնիկեում։ Ինչպես նաև մասնաճյուղեր ունի Կիևում և Լոնդոնում։
## Պատմություն
DMarket ընկերությունը հիմնվել է 2017 թվականին Վլադիմիր Պանչեկոի կողմից, ով հանդիսանում է Suntechsoft Corp Limited և World of Games Global Games ընկերությունների տերը, ինչպե նաև աշխարհում խաղային առարկաների վաճառքով երկրորդ ամենամեծ ընկերության Skins.Cash-ի տնօրենը։ Ընկերության համահիմնադիրները դարձան NAVI կիբերսպորտային ակումբի հիմնադիր Ալեքսանդր «ZeroGravity» Կոխանովսկին  և Թամարա Սլանովան։

DMarket-ը իրականացրեց մետաղադրամների մետաղադրամների սկզբնական տեղաբաշխման 2 ռաունդ, 2017 թվականի օգոստոսին և նոյեմբերին։ Առաջին ռաունդի ժամանակ վաճառվեց ավելի քան 11,5 մլն դոլարի թոքեն։ Երկրորդ ռաունդի արդյունքներով ներդրումների ծավալը ավելացել էր հասնելով 19,1 մլն դոլարի։

DMarket-ի պասիվ ֆինասնսավորման փուլին մասնակցեց կալֆոռնիական ներդրումային Pantera Capital ընկերությունը և GrowthUP խմբի հիմնադիր Դենիս Դոկոգոպոլին։

Պլատֆորմի ալֆա տարբերակը թողարկվեց 2017 թվականի հոկտեմբերին։ 2018 թվականի մարտին ներկայացվեց ավելի բարելաված տարբերակ, որն արդեն պարունակում է Steam-ի ինտեգրացիա, և թույլ է տալիս գնել խաղային առարկաներ Counter-Strike: Global Offensive և Dota 2 խաղերի համար։ 2018 թվականի մարտին ընկերությունը հայտարարեց Unity Technologies-ի հետ համագործակցության մասին։

2018 թվականի ապրիլին DMarket-ը թողարկեց Android օպերացիոն համակարգի համար նախատեսված էլեկտրոնային դրամապանակը, որը թույլ էր տալիս խաղացողներին պահպանել իրենց առարկաները և միջոցները հավելվածում։ 2018 թվականի հունիսին ներկայացվեց նաև iOS օպերացիոն համակարգի համար նախատեսված տարբերակը։ 2018 թվականի օգոստոսին DMarket-ը ներկայացրերց SDK նախատեսված Unity-ի խաղերի համար։

2018 թվականի հոկտեմբերին DMarket բացեց գրասենյակ Լոնդոնում, ավելացնելով անգլերեն տարբերակը ռուսերենին։ 2018 թվական հոկտեմբերին DMarket-ը հայտարարեց Xsolla վճարային համակարգի հետ համագործակցության մասին։ 2018 թվականի նոյեմբերին ծառայությունը հասանելի էր 7 լեզուներով՝ գերմաներեն, իսպաներեն, ֆրանսերեն, կորեերեն, լեհերեն, պորտուգալերեն և թուրքերեն։

2022 թվականի փետրվարի 27-ին DMarket-ը արգելափակեց բոլոր ռուսական և բելառուսական հաշիվները, որպես պատճառ հանդիսացավ Ուկրաինայի տարածքում ընթացող ռազմական գործողությունները։ Ռուս և բելառուս օգտատերերի հաշիվներից հանվեց ողջ միջոցները և փոխանցվեց ուկրաինական բանակին։

## Ծանոթագրություններ

Կատեգորիա:2017 հիմնադրված ընկերություններ
Կատեգորիա:2017 հիմնադրումներ ԱՄՆ-ում
Ալինա Կիմ

**Ալինա Կիմ** (ծնվել է 2003 թվականի հունվարի 30-ին, Ալմաթիում, Ղազախստան), ղազախ բլոգեր (տիկտոկեր) և դերասանուհի։

Ալինա Կիմը բաժանորդների քանակով ԱՊՀ-ում ամենահայտնի տիկտոկերն է (45,9 միլիոն 2022 թվականին), ընդգրկվել է աշխարհի ամենահայտնի տիկտոկերների թոփ 30-ում (24-րդ տեղ 2022 թվականին)։

## Կենսագրություն
Ալինա Կիմը ծնվել է 2003 թվականի հունվարի 30-ին, Ալմաթիում։ Նրա հայրը Հարավային Կորեայից է, իսկ մայրը՝ Ղազախստանից։

Դեռևս ավագ դպրոցի 9-րդ դասարանի աշակերտուհի Ալինան սկսեց տարբեր սոցիալական հարթակներում էջեր վարել և հետևորդների շրջանում հայտնի դարձավ Խոմյակ (Խոմա) մականունով։

Ալինան իր առաջին տեսանյութը սոցցանցերում հրապարակել է 2018 թվականի դեկտեմբերին։

2020 թվականի հոկտեմբերին նա միացել է YOLO House տիկտոկերների տանը։ Երկու տարի շարունակ նա եղել է YOLO House նախագծի ամենահայտնի անդամը։ 2022 թվականի մարտին լքել է նախագիծը։

2020 թվականին Ալինան դուետով հանդես է եկել տիկտոկյան տան անդամ Ադել Բակիևայի հետ և թողարկել է «Նոր էջ» երգը։

2021 թվականին նկարահանվել է Ռախիմ Աբրամովի «Այս գիշեր» տեսահոլովակում։

2022 թվականին նկարահանվել է «Թիրախ» հեռուստասերիալում՝ մարմնավորելով աշակերտուհի Վերոնիկային։

2022 թվականի հոկտեմբերի դրությամբ ՏիկՏոկի բաժանորդների քանակով աշխարհում զբաղեցնում է 24-րդ տեղը և հանդիսանում է ամենահայտնի տիկտոկերը ԱՊՀ-ում։, ունի 45,9 միլիոն հետևորդ։

## Ծանոթագրություններ

Կատեգորիա:2003 ծնունդներ
Կատեգորիա:Հունվարի 30 ծնունդներ
Կատեգորիա:Ղազախ դերասաններ
Սանին (վեպ)

**«Սանին»**, ռուս գրող Միխայիլ Արցիբաշևի վեպը, որը հրատարակվել է 1907 թվականին։ Հեղինակի ամենահայտնի և առաջին ավարտուն վեպն է։

Վեպն առաջին անգամ հայերեն է թարգմանվել և հրատարակվել 2022 թվականին «Դարակ» հրատարակչության կողմից։ Թարգմանության, ծանոթագրությունների և վերջաբանի («Հանիրավի մոռացված գրողի վերադարձը») հեղինակը Արմեն Ղազարյանն է, խմբագիր՝ Աշոտ Գաբրիելյան։

## Կարծիքներ վեպի մասին
Արցիբաշևին ես ծանոթ չեմ։ Մի անգամ ես ուրիշների հետ դատավոր էի հրավիրված նրա «Սանին» անունով վեպի հրապարակական դատին։ Այդ վեպը ես սկսել էի կարդալ և չէի կարողացել ավարտել։ Ոչ այն պատճառով, որ նա մի պոռնոգրաֆիական գրվածք է, ինչպես ասում են շատերը, այլ որովհետև հետաքրքրական չէր, զուրկ էր ստեղծագործական ներշնչումից։ ...Որքան հիշում եմ, մեր վճիռը շատ էլ նպաստավոր չեղավ Սանինի բարոյական աշխարհայացքի մասին։
:::::::::*[[Շիրվանզադե]]*

Վեպը հետաքրքիր է, բայց դժվար թե ամսագրի (*նկատի ունի «Միր Բոժիյ» ամսագիրը*) խմբագրությունը համաձայնվի տպագրել այն։
:::::::::*[[Ալեքսանդր Կուպրին]]*

Վեպն անհնար է տպագրել։ Որոշ դրվագների նատուրալիզմը սահմանակից է պոռնոգրաֆիային, և գլխավորը՝ վեպն անկումային է ու չի համապատասխանում ներկայիս քաղաքական իրադրությանը, երբ առաջադեմ հասարակությունը հեղափոխականորեն է տրամադրված։
:::::::::*[[Անգել Բոգդանովիչ]]*

## Ծանոթագրություններ

Կատեգորիա:1907 վեպեր
Կատեգորիա:Հայերեն թարգմանված գրքեր
Կատեգորիա:2022 գրքեր
Կատեգորիա:Դարակ հրատարակչության գրքեր
Կատեգորիա:1908 թվականի ռուսական վեպեր
BIP House

**BIP House** ( կրճատ՝ BIP, «Գիշերազգեստնով զվարճացողներ»), տիկտոկերների ղազախական ստեղծագործական խումբ (տիկտոկերների տուն), ովքեր միասին ապրում են Ալմաթիում։ Խումբը Nickelodeon Kids Choice Awards 2021 մրցանակի դափնեկիր է։ Հետևորդների քանակով ընդգրկվել է աշխարհի ամենահայտնի տիկտոկերների տան թոփ 3 ցուցակում։

## Պատմություն
BIP House տիկտոկերների տունը ստեղծվել է 2020 թվականի հուլիս ամսին Ալմաթիում։ Տիկտոկյան տան գաղափարը  պատկանում է Թաիր Կալիևին, որին աջակցել է Ասխաթ Խալիմովը, և նրանք միասին մեկնարկել են նախագիծը։ BIP House-ը Ղազախստանում ստեղծված տիկտոկերների առաջին տունն է։

2021 թվականին BIP House-ը դարձավ JKS Entertainment-ի մի մասը՝ Բեքսուլթան Կազբեկի գլխավորությամբ։ Տիկտոկյան կազմում սկզբում ընդգրկվել են ութ մասնակիցներ՝ Թաիր Կալիևը, Սալիժան Աբդիբեկովը, Օլժաս Կուրբանովը, Վայպնոտը, Դաուլետ Աբդուլովը, Ազիզա Սարսենովան, Այբեկ Կոնիսբաևը, Լունա Գիզատուլաևան։ Ամբողջ երկու տարվա ընթացքում այս տիկտոկյան խմբում եղել են 15 անդամներ։

2021 թվականին BIP House-ը արժանացել է մրցանակի Nickelodeon Kids Choice Awards «Ռուս հեռուստադիտողների բլոգերների սիրելի տուն» անվանակարգում, ինչպես նաև զբաղեցրել է երկրորդ հորիզոնականը՝ ըստ ռուսալեզու TikTok բլոգերների վարկանիշի։

2022 թվականին թողարկել է իր բջջային՝ «Bip House Ride» հավելվածը։

Ներկայումս **BIP House-ը**  երրորդն է աշխարհում և երկրորդը Ղազախստանում՝ ավելի քան 25 միլիոն բաժանորդների թվով։

## Անդամներ

### Նախկին անդամներ

## Ծանոթագրություններ

## Արտաքին հղումներ
* BIP House в TikTok
* BIP House в Instagram
* BIP House в YouTube

Կատեգորիա:Ընկերություններ այբբենական կարգով
Կատեգորիա:Ղազախստանի մշակույթ
YOLO House

**YOLO House** (, կրճատ՝ YOLO «Դու ապրում ես միայն մեկ անգամ»), տիկտոկերների ղազախական ստեղծագործական խումբ (տիկտոկերների տուն), որի անդամները բնակվում են միասին՝ Ալմաթիում։ 2021 թվականին YOLO House-ը բաժանորդների թվով առաջինն էր աշխարհում։

## Պատմություն
YOLO House տիկտոկերների տունը ստեղծվել է 2020 թվականի հոկտեմբերի 2-ին Ալմաթիում՝ Ազատ Խալիմովի և Մաքս Բորիսովի նախաձեռնությամբ։

2021 թվականին Մաքսը հեռացել է նախագծից, և YOLO House-ը դարձել է JKS Entertainment-ի մի մասը՝ Բեկսուլթան Կազիբեկի գլխավորությամբ։ Տիկտոկյան տան նախնական կազմը ներառում էր վեց մասնակից՝ Ալինա Կիմը, Ադալաթ Բակիևան, Ռադիոն Կանը, Ռենատ Իսրայիլովը, Բատիրխան Երկինը և Ասլան Սերիկովը։ 2021 թվականին նրանց միացավ Տոմիրիս Դանիյարը։

2022 թվականին Ալինա Կիմն ու Ռենատ Իսիրայիլովը լքեցին տիկտոկյան տունը, իսկ Անաստասիա Կիմը միացավ նախագծին։

2021 թվականի օգոստոսին YOLO House-ը դարձել է ԱՊՀ-ի ամենահայտնի տիկտոկերների տունը, իսկ 2021 թվականի սեպտեմբերին՝ առաջ է անցել Hype House-ից։

2021 թվականի դեկտեմբերի 8-ին XO Team-ը առաջ անցավ YOLO House-ից՝ դառնալով աշխարհի ամենահայտնի տիկտոկերների տունը։

2022 թվականի հունվարի 12-ին տիկտոկյան տունը թողարկեց իր սեփական «Yolo House Run» խաղը, որը ներբեռնվեց ավելի քան 2 միլիոն անգամ։

Ներկայումս YOLO House-ը երկրորդն է աշխարհում իր հետևորդների քանակով, որոնց թիվը կազմում է ավելի քան 27,5 միլիոն բաժանորդ։

## Անդամներ

### Նախկին անդամներ

## Ծանոթագրություններ

## Արտաքին հղումներ
* YOLO House в TikTok
* YOLO House в Instagram
* YOLO House в YouTube
Կատեգորիա:Ղազախստանի մշակույթ
Կատեգորիա:Ընկերություններ այբբենական կարգով
Ռոբերտ Մետսոն

**Ռոբերտ Մետսոն** (), ամերիկացի սիրողական աստղագետ, մասնագիտությամբ օպտիկական ինժեներ։

## Կենսագրություն
Մետսոնը միջազգայնորեն հայտնի սիրողական աստղագետ է, մասնավորապես աստերոիդների, գիսաստղերի, երկնաքարերի և աստղագիտական ծրագրերի ոլորտում իր դիտարկումների համար։ Նա SkyMap և IRIDFLAR ծրագրերի հեղինակն է։

Նրա պատվին է անվանակոչվել (73491) Ռոբմաթսոն աստերոիդը։

## Հայտնագործություններ
Մետսոնը հայտնաբերել է ավելի քան 200 աստերոիդ, 2015 թվականի հունիսի 11-ի դրությամբ նա նաև հայտնաբերել է 104 SOHO գիսաստղ, որոնցից ութը այլ հայտնագործողների հետ միասին, այդ թվում՝ P/2005 T4 SWAN (SOHO-1038), C/2006 M4 SWAN (SOHO-1170), երկուսն էլ հայտնաբերվել են Մայքլ Մատիացցոյի հետ, C/2009 F6 Yi-SWAN-ը հարավկորեացի Դեամ Յիի հետ, C/2011 Q4 SWAN-ը Վլադիմիր Բեզուգլիի հետ, C/2015 C2 SWAN-ը (SOHO-2885) և C/2015 F3 SWAN-ը (SOHO-2892) Վլադիմիր Բեզուգլիի և Մայքլ Մատիացցոյի հետ։

## Ծանոթագրություններ

## Արտաքին հղումներ
* 
* 

Կատեգորիա:Ամերիկացի աստղագետներ
Կատեգորիա:Ամերիկացի ճարտարագետներ
Կատեգորիա:Աստերոիդ հայտնաբերողներ
Կատեգորիա:Գիսաստղ հայտնաբերողներ
Ռազմիկ Պետրոսյան

**Ռազմիկ Վաղարշակի Պետրոսյան** (), հայ ռազմական և հասարակական գործիչ, Հայաստանի պաշտպանության նախարարի խորհրդական։

## Կենսագրություն
Ծնվել է 1961 թվականին Ապարան քաղաքում։

* 1966-1976 թվականներին սովորել և ավարտել է Ապարանի միջնակարգ դպրոցը։
* 1977-1980 թվականներին սովորել և ավարտել է Երևանի սննդի , արդյունաբերության տեխնիկումը։
* 1980֊1982 թվականներին ծառայել է խորհրդային բանակում։
* 1996 թվականին Ավարտել է բարձրագույն զինվորական ակադեմիան։
* 1997-2002 թվականներինսովորել և ավարտել է ՀՀ Հովնանյանի անվան համալսարանի տնտեսագիրության բաժինը։

## Արցախյան ազատագրական շարժում
Արցախյան շարժման առաջամարտիկներից է
* 1990 թվականին հունվարից Ապարանի կամավորական ջոկատի հիմնադիրներից է,
* Եղել է ՀՀ հատուկ գնդի Ապարանի վաշտի հրամանատարի տեղակալ, այնուհետև հրամանատար:
* 1993֊94 թվականներին․ ծառայել է մայրաքաղաքային գնդում, որպես գումարտակի հրամանատար։
* 1994 թվականին Նոյեմբերի 7֊ին ՀՀ պաշտպանության նախարարի հրամանով նշանակվել է թիվ N զորամասի հրամանատար։
* Մասնակցել է Նոյեմբերյանի, Իջևանի, Վարդենիսի, Շամշադինի, Գորիսի, Սիսիանի շրջանների և ԼՂ Շահումյանի, Մարտակերտի շրջանների պաշտպանական, Կուբաթլուի, Կովսականի (Զանգելան), Ջրականի, Ֆիզուլու, Բերձոր (Լաչինի շրջան) և Քարվաճառի ազատագրման և պաշտպանական մարտերին։

## Պետական պարգևներ
* 2021 թվականին ՀՀ նախագահի հրամանագրով պարգևատրվել է  «Մարտական խաչ» 1-ին աստիճանի շքանշանով։
* 1996 թվականին ՀՀ նախագահի հրամանագրով պարգևատրվել է ՀՀ «Մարտական խաչ» 2֊րդ աստիճանի շքանշանով։
* Պարգևատրվել է նաև ԼՂՀ Արիության մեդալ֊ով, Մայրական երախտագիտութուն մեդալով, ինչպես նաև Մարշալ Բաղրամյան, Սպարապետ Վ. Սարգսայն, Անդրանիկ Օզանյան, և այլ մեդալներով, բազմաթիվ պատվոգրերով և շնորհակալագրերով, ինչպես նաև թանկարժեք նվերներով։

## Գործունեություն
* 1998 թվականին ստացել է գնդապետի զինվորական կոչում։
* 1999 թվականին հոկտեմբերին ընտրվել և 2002թ վերընտրվել է Ապարանի քաղաքապետ։
* 2016 Իր կամավորականներով մասնակցել է քառօրյա պատերազմին։
* 2020 թվականին սեպտեմբերի 27-ից մացնակցել է 44-օրյա պատերազմին ։
* 2020 թվականին հոկտեմբերին նշանակվել է ՀՀ Արագածոտնի մարզպետի տեղակալ։
* 2021 թվականին պարգևատրվել է  ՀՀ "Մարտական խաչ", 1-ին աստիճանի շքանշանով։
* 2021 թվականին հոկտեմբերին նշանակվել է ՀՀ Արագածոտնի մարզպետ։
* 2022 թվականին փետրվարին նշանակվել է ՀՀ Պաշտպանության նախարարի խորհրդական։

## Կուսակցություն
Անկուսակցական է

## Ընտանիք
Ունի 2 որդի, 2 դուստր։

## Պատկերասրահ

Պետրոսյան_Ռազմիկ.jpg
Ռազմիկ Վաղարշակի Պետրոսյան.png
Ռազմիկ Պետրոսյան.png


## Ծանոթագրություններ

Կատեգորիա:Հայ գնդապետներ
GameFAQs

**GameFAQs**, հայտի առցանց պորտալ, որտեղ հրապարակվում են պատասխաներ հաճախ տրվող հարցերին, կապված համակարգչային խաղերի հետ, ինչպես նաև հրապարակվում է տեղեկություններ խաղերի ընթացքի մասին, օգտակար խորհուրդներ և այլն։ Կայքը ստեղծվել է Ջոզեֆ Վիզեյեի կողմից, սակայն այն գնվել է 2003 թվականին CBS Corporation ընկերության կողմից։ Արդյունքում կայքը գրանցեց անհավանական հաջողություններ։ Կայքում տեղադրված են տեղեկություններ բոլոր խաղային համակարգերի և անհատական համակարգիչների համար նախատեսված խաղերի մասին, սկսած Atari 2600-ից մինչև նորագույն համակարգեր։

GameFAQs-ում շփումն իրականացվում է ֆորումների միջոցով, ամեն խաղի համար բացվում է առանձին ֆորում, որտեղ այցելուները քննարկվում է խաղին վերաբերվող հարցեր։ 2004 թվականից որոշ էջեր միացված են GameSpot կայքի էջերին։ Հաճախ կայքում հայտնվում են տարբեր հարցումներ և մրցույթներ։

2022 թվականի հոկտեմբերի 3-ին GameFAQs և այլ առցանց նախագծեր, որոնք գնտվում էին Red Ventures-ի ղեկավարության տակ, վաճառվեցին Fandom ընկերությանը, գործարքը կազմեց 50 միլլիոն դոլար։

GameFAQs-ին վերաբերվող դրական արձագանքներ գրվել են այնպիսի հայտնի հրատարակչությունների կողմից, ինչպիսիք են The Guardian և Entertainment Weekly։ Համաձայն Alexa Internet վիճակագրական ընկերության, կայքը 2009 թվականին գտնվել է 300 ամենայցելված կայքերի ցանկում։

## Ծանոթագրություններ

Կատեգորիա:1995 հիմնադրումներ ԱՄՆ-ում
Կատեգորիա:ԱՄՆ-ի կայքեր
Կատեգորիա:Անգլալեզու կայքեր
Կատեգորիա:Ինտերնետային տվյալների բազաներ
100 բանտարկյալների ու լամպի խնդիր

**Խնդիր 100 բանտարկյալների և լամպի մասին**, հայտնի խնդիր դինամիկ իմացաբանական տրամաբանության ոլորտից՝ տեղեկատվության փոխանակման արձանագրություն կազմելու համար։

## Ձևակերպում
Բանտ են մտել 100 բանտարկյալներ։ Նրանց ուղարկում են առանձին խցիկներ և մեկ առ մեկ բերվելու են մի սենյակ, որտեղ ոչինչ չկա, բացի մեկ լամպից, որը բանտարկյալին թույլատրվում է միացնել կամ անջատել. ի սկզբանե լամպն անջատված է։ Երաշխավորվում է, որ վաղ թե ուշ բանտարկյալներից յուրաքանչյուրը լամպով սենյակում կլինի այնքան անգամ, որքան ցանկանում է։ Ցանկացած պահի լամպով սենյակ բերված բանտարկյալը կարող է հայտարարել, որ բոլոր բանտարկյալներն արդեն գոնե մեկ անգամ եղել են սենյակում. եթե նա ճիշտ լինի, ապա բոլոր բանտարկյալներին բաց կթողնեն, եթե ոչ՝ մահապատժի կենթարկեն։ Նախքան առանձին խցիկներ ուղարկելը, բանտարկյալները հնարավորություն ունեն համաձայնության գալ միմյանց հետ։ Պահանջվում է մշակել ռազմավարություն, որը նրանց թույլ կտա ազատություն ստանալ

## Դասական լուծում
Բանտարկյալներից ընտրվում է մեկը, որը կոչվում է հաշվորդ։ Սովորական կալանավորը լամպի սենյակում վարվում է հետևյալ կերպ․ Եթե նա տեսնում է, որ լամպն անջատված է, և ինքը երբեք չի միացրել լամպը, ապա նա միացնում է այն. հակառակ դեպքում ոչինչ չի անում։ Հաշվորդը, ընդհակառակը, արձագանքում է միայն միացված լամպին. նա անջատում է այն և հիշում, թե քանի անգամ է դա տեղի ունեցել։ 99-րդ անգամ լամպը անջատելուց հետո նա կարող է վստահ լինել, որ բոլոր բանտարկյալներն արդեն գոնե մեկ անգամ եղել են սենյակում։

## Ընտրանքներ, ընդհանրացումներ և կապ այլ առաջադրանքների հետ
Եթե ավելացնենք այն պայմանը, որ օրական մեկ բանտարկյալ է բերվում լամպով սենյակ, օգտագործել որոշակի ենթադրություններ բանտարկյալի ընտրության հավանականության բաշխման տեսակի վերաբերյալ և/կամ հաշվի առնել ռազմավարություններ, որոնք երաշխավորում են ազատություն ստանալու մեկից մի փոքր ավելի քիչ հավանականություն, ապա հնարավոր են դառնում ավելի պարզ կամ ավելի արդյունավետ ռազմավարություններ մշակել։ Հնարավոր է նաև ընդհանրացում մի քանի սենյակների և անջատիչի ավելի քան երկու դիրքերի դեպքում, ինչպես նաև յուրաքանչյուր սենյակ մի քանի անգամ այցելելու անհրաժեշտություն և այլն։ Բացի այդ, խնդիրը զգալիորեն բարդանում է, երբ պահանջվում է, որ բանտարկյալների ռազմավարությունը սիմետրիկ լինի, այսինքն՝ բոլոր բանտարկյալները հետևեն նույն ալգորիթմին, եթե միևնույն ժամանակ անջատիչ(ներ)ի սկզբնական դիրքն անհայտ է։ Մի քանի սենյակների և երկու անջատիչների համար սիմետրիկ ռազմավարության մարտահրավերը կապված է «զարթնելու առաջադրանքի» () հետ բաշխված հաշվարկների համար։

## Ծագում
Առաջադրանքի հեղինակն անհայտ է։ Այն հայտնվել է 2001 թվականից ոչ ուշ։

## Ծանոթագրություններ

## Գրականություն
* 

## Արտաքին հղումներ
* 
* 
* 
* 

Կատեգորիա:Մաթեմատիկական գլուխկոտրուկներ
Միխալ Կոչեր

**Միխալ Կոչեր (****),** չեխ աստղագետ է, աստերոիդներ հայտնաբերող, աշխատում է Կլետի աստղադիտարանում։ 2003 թվականին մեկ այլ չեխ աստղագետ Միլոշ Տիխիի հետ միասին նա հայտնաբերել է 7 աստերոիդ և ևս մեկ աստերոիդ հայտնաբերել է ինքնուրույն։ Մասնագիտացած է մերձերկրային աստերոիդների գծով։ Զբաղվում է աստղադիտարանի ծրագրային ապահովմամբ, դիտարկմամբ և տվյալների մշակմամբ, փոքր մոլորակների նույնականացմամբ և աստղաչափությամբ։

## Ծանոթագրություններ


} || 26 марта 2003 
|-
|   || փետրվարի 26 2003
|-
|   || փետրվարի 27 2003
|-
|   || փետրվարի 27 2003
|-
|   || փետրվարի 27 2003
|-
|   || մարտի 26 2003 
|-
|   || մարտի 26 2003
|-
| colspan="2" style="font-size: smaller;" |
# Միլոշ Տիխիի հետ համատեղ
|}


Կատեգորիա:20-րդ դարի աստղագետներ
Կատեգորիա:Աստերոիդ հայտնաբերողներ
Կատեգորիա:Չեխ աստղագետներ
Քրիստիան Վիլլե

**Քրիստիան Վիլլե** (, ), ֆրանսիացի աստղագետ։

## Կենսագրություն
Քրիստիան Վիլլեն ծնվել է 1954 թվականին Ֆրանսիայի Գրանդ Էստ երկրամասի Մյորթ և Մոզել դեպարտամենտի Նանսի քաղաքում, սովորել է Նանսի միջնակարգ դպրոցում և Անրի Պուանկարե լիցեյում (6-րդից մինչև «Հատուկ մաթեմատիկա» դասարաններ)։ Այնուհետև, նա ընդունվել է Փարիզ-Սակլե բարձրագույն նորմալ դպրոց (մինչև 1985 թվականը հայտնի էր որպես ENSET), ապա ավարտել Փարիզի հարավային համալսարանի մաթեմատիկայի ֆակուլտետը և Պիեռ և Մարի Կյուրիների համալսարանում ստացել աստղագիտության մագիստրոսի կոչում։ Իր առաջին ատենախոսական թեզի համար (ասպիրանտուրա), որը նա պաշտպանեց 1979 թվականին, նա շատ գիշերներ է անցկացրել Միդի-դե-Բիգորի աստղադիտարանում՝ դիտելով Ուրանի արբանյակները 1 մետրանոց աստղադիտակի լուսանկարչական թիթեղներով։

Մեկ տարի անց, որը նվիրված էր Սեն Դյե դե Վոժի Ժորժ-Բոմոնի միջնակարգ դպրոցում միջնակարգ մաթեմատիկայի դասավանդմանը, 1980 թվականի հոկտեմբերին նա որպես աստղագետ աշխատանքի ընդունվեց Գեոդինամիկայի և աստղաչափության հետազոտությունների կենտրոնում (CERGA), որը գտնվում է Գրասսեից դեպի հյուսիս։

16 տարի անց, որը անցկացրել էր Գրասսեից փոքր ինչ հեռու գտնվող Լազուր ափում, 1996 թվականի սեպտեմբերին նա տեղափոխվում է Հավայան կղզիների Վայմեա բնակավայր, և որպես աստղագետ է աշխատում Կանադա-Ֆրանսիա-Հավայի աստղադիտարանում, որի գործադիր տնօրենն է դառնում մի քանի տարի անց՝ 2003 թվականի ապրիլին, ապա ավարտում այնտեղ աշխատելը՝ իր երրորդ և վերջին պաշտոնավարմամբ՝ 2012 թվականի ապրիլի 30-ին։

Ավելի քան 16 տարի Հավայան կղզում մնալուց հետո, 2013 թվականի փետրվարի սկզբին նա տեղափոխվում է Արիզոնա նահանգի Թուսոն քաղաք, որտեղ նա ղեկավարում է Մեծ երկդիտակ աստղադիտակը, որի գրասենյակը գտնվում է Արիզոնայի համալսարանի կամպուսում։

Նրա պատվին է անվանակոչվել (16984) Վիլլե աստերոիդը։

## Հայտնագործություններ
Ի թիվս այլ բաների, Վիլլեն հայտնաբերել է Յուպիտեր մոլորակի Յուպիտեր LII արբանյակը (S/2010 J 2), Ամուրի  աստերոիդը, ինչպես նաև տրանսնեպտունային  և  երկնային մարմինները։

Նա նաև բացահայտել է տրանսնեպտունային  աստերոդի կրկնակի բնույթը։

## Ծանոթագրություններ

## Արտաքին հղումներ
* 

Կատեգորիա:Աստերոիդ հայտնաբերողներ
Կատեգորիա:Աստղաչափություն
Կատեգորիա:Ֆրանսիացի աստղագետներ
Միխայիլ Արցիբաշև

**Միխայիլ Պետրովիչ Արցիբաշև** (, ), ռուս արձակագիր, դրամատուրգ, հրապարակախոս։

## Կենսագրություն
Միխայիլ Արցիբաշևը սերում է տեղի ազնվական տոհմերից։ Սովորել է Ախտիրյան գիմնազիայում, Խարկովի գեղանկարչության դպրոցում (1897-1898)։ 1894 թվականից նոթերով, ռեպորտաժներով և պատմվածքներով աշխատակցել է գավառական պարբերականներին (խարկովյան «Южный край» (Հարավային երկրամաս) թերթին և այլն)։ 1898 թվականին տեղափոխվել է Սանկտ-Պետերբուրգ,  որտեղ «Պետերբուրգյան թերթ»-ում, «Պետերբուրգյան թռուցիկ»-ում, «Шут» ամսագրում ակնարկներ է գրել ցուցահանդեսների մասին և հրապարակել երգիծական պատմվածքներ։ 1899 թվականին Պետերբուրգում ծնվում է նրա որդին` Բորիսը, որը հետագայում հայտնի նկարիչ է դառնում։

## Ստեղծագործությունը
Մ. Արցիբաշևի առաջին պատմվածքը հրատարակվել է 1895 թվականին, 20-րդ դարի առաջին տարիներին տպագրվում են տասնյակ այլ պատմվածքներ, որոնք շուտով ամփոփվում են պատմվածքների երկհատորյակում՝ արժանանալով ընթերցողների ուշադրությանը։ Վալերի Բրյուսովը, Անգել Բոգդանովիչը, Ալեքսանդր Կուպրինը իբրև գրական նշանակալից երևույթ առանձնացնում են «Կուպրիյան» (1902), «Ենթապրապորշիկ Գոլոլոբովը» (1902), «Ծիծաղ» (1902) պատմվածքները, «Լանդեի մահը» (1904) վիպակը։

## Մ. Արցիբաշևը հայերեն
* Սանին, Ե., Դարակ, 2022, 544 էջ։ Թարգմանությունը, ծանոթագրությունները և վերջաբանը («Հանիրավի մոռացված գրողի վերադարձը»)` Արմեն Ղազարյանի։ Խմբագիր` Աշոտ Գաբրիելյան։

## Ծանոթագրություններ

Կատեգորիա:Ռուս արձակագիրներ
Կատեգորիա:Ռուս գրողներ
Կատեգորիա:Ռուս դրամատուրգներ
Կատեգորիա:Ռուս հրապարակախոսներ
Կատեգորիա:Ռուս լրագրողներ
Կատեգորիա:20-րդ դարի ռուս գրողներ
Կատեգորիա:Ռուսներ վրացական ծագմամբ
Կատեգորիա:Տուբերկուլոզից մահացածներ
Կատեգորիա:Խարկով քաղաքում ծնվածներ
Սեն-Սյուլպիսի աստղադիտարան

**Սեն-Սյուլպիսի աստղադիտարան**, ֆրանսիական աստղագիտական աստղադիտարան, որը գտնվում է Ֆրանսիայի Ուազ դեպարտամենտի Սեն-Սյուլպիս կոմունայում։ Այն ղեկավարում է Բեռնար Քրիստոֆը, ով թոշակի անցած ինժեներ է Thales Group-ից։ Աստղադիտարանի MPC կոդն է՝ **947 Saint-Sulpice**։

## Հայտնագործություններ
Փոքր մոլորակների կենտրոնը 2003-2005 թվականների ժամանակահատվածում աստղադիտարանին վերագրում է 18 աստերոիդների հայտնաբերումը։

## Ծանոթագրություններ

Կատեգորիա:Աստերոիդ հայտնաբերողներ
Կատեգորիա:Աստղադիտարաններ Ֆրանսիայում
Նիդերլանդների գիտությունների թագավորական ակադեմիա

**Նիդերլանդների գիտությունների և արվեստի թագավորական ակադեմիա** (, *KNAW*), նիդերլանդական գիտական կազմակերպություն, որը նվիրված է գիտության և գրականության զարգացմանը։

## Հիմնական գործառույթներ
Այն կառավարությանը խորհրդատվություն է տրամադրում գիտության հարցերի վերաբերյալ, իրականացնում է փորձագիտական գործունեություն, համակարգում է գիտական հոդվածների վերանայումը, գիտաժողովների և ֆորումների անցկացումը, նրա հսկողության ներքո գործում են մասնագիտացված գիտական ինստիտուտներ։

Ակադեմիան շնորհում է մի շարք հեղինակավոր մրցանակներ, այդ թվում՝ ֆիզիկոսների համար Լորենցի մեդալը, մանրէաբանության համար Լևենհուկի մեդալը, մաթեմատիկայի համար Բրաուվերի մեդալը, վիրուսաբանության համար Բեյերինկի մրցանակը և գիտությունների և արվեստների լայն շրջանակի համար Հայնեկենի մրցանակը։

## Պատմություն
Հիմնադրվել է նապոլեոնյան ժամանակաշրջանի Հոլանդիայի թագավորությունում Լյուդովիկ Բոնապարտի հրամանագրով 1808 թվականի մայիսի 4-ին որպես *Գիտությունների, գրականության և կերպարվեստի թագավորական ինստիտուտ* ()։ Ակադեմիա կոչվել է 1851 թվականից։

## Անդամներ և կազմակերպություն
Ակադեմիայի անդամները (մինչև 65 տարեկան մոտ 200 անդամ) ընտրվում են ցմահ՝ կոոպտացիայի միջոցով, թեկնածություններն ընդունվում են Ակադեմիայից դուրս գտնվող անհատներից և կազմակերպություններից։ 65 տարեկանում ակադեմիկոսը պետք է թոշակի անցնի։ Ակադեմիայում կան նաև թղթակից անդամներ և օտարերկրյա անդամներ։ Գործում է երկու՝ ճշգրիտ գիտությունների ու հումանիտար և հասարակական գիտությունների բաժիններ։

2008 թվականի մայիսից Ակադեմիայի նախագահը մաթեմատիկական ֆիզիկոս Ռոբերտ Դեյկգրաֆն է։ Իր երդմնակալության խոսքում նա մտահոգություն հայտնեց Նիդերլանդներում գիտության ֆինանսավորման ցածր մակարդակի վերաբերյալ՝ համեմատած Արևմտյան Եվրոպայի երկրների մեծ մասի հետ։ Հետագայում նախագահներ են եղել Հանս Քլեվերսը (2012-2015), Խոսե վան Դեյկը (2015-2018), Վիմ վան Սաարլոսը (2018-2020), Ինեկե Սլայթերը (2020-2022) և Մարիլին Դոգթերոմը (2022)։

## Ծանոթագրություններ

## Արտաքին հղումներ
* Официальный сайт

Կատեգորիա:Գիտությունների ակադեմիաներ
Կատեգորիա:Գիտությունների ազգային ակադեմիաներ
Կատեգորիա:Գիտությունը Նիերլանդներում
Pocket Gamer

**Pocket Gamer**, կայք, որը նվիրված է բջջային սարքավորումների համար նախատեսված խաղերին։ Թողարկվել է 2006 թվականին և պատկանում է Steel Media Ltd բրիտանական ընկերությանը։ Կայքը հրապարակում է բջջային սարքավորումների համար նախատեսված խաղերի մասին ակնարկներ, ինչպես նաև ամեն տարի շնորհում է Pocket Gamer Awards մրցանակը։ Բացի հիմնական կայքից, Pocket Gamer-ը ստեղծել է կայք PocketGamer.biz, որը նախատեսված է բջջային սարքավորումների համար խաղեր մշակողներին և կազմակերպում է Եվրոպայում ամենամեծ կոնֆերանսները՝ Pocket Gamer Connects, նվիրված բջջային խաղերի արտադրույթյանը։

2008 թվականին համագործակցելով O2, T-Mobile և Vodafone ընկերությունների հետ, սկսեց հրապարակել Pocket Gamer ամսագիրը, որը վաճավեց ավելի քան 500 000 օրինակով։ 2010 թվականին մեկ ամսվա ընթացքում ամսագիրը հրապարակեց 2 համար,  որը շնորհիվ կարողացավ ապահովել 150 000 օրինակի վաճառք։

2008 թվականին մեկներկեց կայքի ֆրանսիական տարբերակը PocketGamer.fr։ 2010 թվականին ֆրանսիական տարբերակը միավորվեց Ֆրանսիայում առաջատար JMobil կայքի հետ։ Այս համագործակցությունը թողարկվեց PocketGamer.fr բրենդի ներքո, իսկ JMobil-ի հիմնադիր և նախկին խմբագիր Ջուլեն Ռոյը դարձավ Pocket Gamer-ի ֆրանսիական մասնաճյուղի տնօրենը, ով բացի հիմական կայքի համար, խմբագրումներ էր կատարում նաև Mobiles Magazine և IG Magazine ամսագրերի համար։

Բրիտանական The Guardian պարբերականը Pocket Gamer կայքը ընդգրկեց «100 կարևորգույն կայքեր»-ի ցանկում, և անվանեց այն լավագույն կայքը բջջային գեյմինգի  ոլորտում։

## Ծանոթագրություններ

Կատեգորիա:Ընկերություններ
Կատեգորիա:Կայքեր այբբենական կարգով
Կատեգորիա:Պարբերականներ
Թուրինի աստղադիտարան

**Թուրինի աստղադիտարան** (), Իտալիայի Աստղաֆիզիկայի ազգային ինստիտուտին (INAF) պատկանող աստղադիտարանը։ Աստղադիտարանը գտնվում է Իտալիայի Պինո Տորինեզե քաղաքի բլրի վրա։ Աստղադիտարանը հիմնադրվել է 1759 թվականին։ 1913 թվականին աստղադիտարանը տեղափոխել են նոր վայր։ Հին տեղամասը ստացել է աստղադիտարանի «475» ծածկագիրը։ Թուրինի աստղադիտարանում աշխատել է Վինչենցո Զապալան։

## Պատմություն
Թուրինի աստղաֆիզիկական աստղադիտարանը Պիեմոնտեզի մայրաքաղաքի կարևորագույն հետազոտական ինստիտուտներից մեկն է, որի պատմությունը սկսվում է 18-րդ դարի կեսերից։
1759 թվականին հայր Ջովանի Բատիստա Բեկկարիան հետազոտել և չափել է Թուրինի միջօրեական աղեղը։ Թագավորը իր միջոցներով վերականգնել է կենտրոնական Վիա Պոյի շենքի տանիքը, որտեղ Բեկարիան տեղադրեց իր աստղագիտական գործիքները։
Առաջին իսկական աստղադիտակը կառուցվել է 30 տարի անց Գիտությունների ակադեմիայի շենքի վրա և մնացել է այստեղ մինչև 1822 թվականը, երբ Ջովանի Պլանան կարողացել է ավարտել նոր աստղադիտարանի կառուցումը Պալացցո Մադամայի արևմտյան աշտարակի վրա։ Աստղադիտարանը Ջովաննի Բոկկարդիի ջանքերով 1912 թվականի վերջին Պորրոյից տեղափոխվել է Պինո Տորինեզե, որը գտնվում է Թուրինից մոտ 15 կմ հեռավորության վրա։

## Թուրինի աստղադիտարանում բացահայտված աստերոիդներ

## Տես նաև
* Կամպո Իմպերատորեյի Երկրին մոտեցող աստերոիդների հետազոտություն (CINEOS)

## Ծանոթագրություններ

Կատեգորիա:Աստղադիտարաններ Իտալիայում
Կատեգորիա:Թուրինի շենքեր և կառույցներ
Կատեգորիա:Պիեմոնտի շենքեր և կառույցներ
Դեպի Լուսին՝ տեղափոխմամբ

«**Դեպի լուսին՝ տեղափոխմամբ**» (), խորհրդային մանկական գեղարվեստական ֆիլմ, որը նկարահանվել է 1934 թվականին։ Էկրան է բարձրացել 1935 թվականի փետրվարի 20-ին։

## Սյուժե
Կոլտնտեսության դպրոցականները սիրում են ավիամոդելիզմ։ Նրանցից մեկը՝ պիոներ Լյոնյան, կարողացել է նախագծել միջմոլորակային հրթիռի մոդել։ Գիշերը տղաները նրան ուղարկում են Լուսին։

Առավոտյան կոլտնտեսականները նրան գտնում են դաշտում։ Քաղաքական բաժնի պետը բացատրում է, որ առանց սովորելու Լուսին չես թռչի։ Նա սկսում է օգնել տղաներին սավառնակի վրա աշխատելիս։ Գյուղ է ժամանում օդաչու Նատաշան՝ քաղաքական բաժնի պետի քույրը։ Նա օգնում է կատարելագործել ինքնաթիռի դիզայնը։

Լյոնյան գաղտնի սավառնակը կցում է Նատաշայի ինքնաթիռին։ Թռիչքի ժամանակ վթար է տեղի ունենում, և Լյոնյան տեղափոխվում է հիվանդանոց։

Մի քանի շաբաթ անց Լյոնյան նամակ է ստանում Նատաշայից, որով վերջինս տեղեկացնում է, որ աշնանը Ղրիմում տեղի կունենան երիտասարդ սավառնակավարների համամիութենական մրցումներ։ Լյոնյան գնում է մասնակցելու և գրավում առաջին տեղերից մեկը։

## Դերերում
* Լեոնիդ Գլեբով – *Լյոնյա
* Ալեքսանդր Բրյանցև – *բժիշկ
* Նատալյա Ռոստովա – *Լյոնյայի մայրը
* Իվան Սավելև – *ՄՏԲ քաղաքական բաժնի պետ
* Եվգենյա Պիրյալովա – *օդաչու Նատաշա
* Իրինա Ֆեդոտովա – *փոստատար
* Նինա Լատոնինա – *բուժքույր
* Օլգա Կուռնոսովա – *Օլյա
* Միխայիլ Ֆադեև – *Միշկա
* Պյոտր Կուլիկով – *Պետյա

## Նկարահանող խումբ
* Սցենարի հեղինակ՝ Ալեքսանդր Պանտելեև
* Ռեժիսոր՝ Նիկոլայ Լեբեդև
* Օպերատոր՝ Վասիլի Սիմբիրցև
* Նկարիչ՝ Աբրամ Վեկսլեր

## Արձագանքներ
Կինոգետ Կիրա Պարամոնովան գրել է, որ «սցենարի հեղինակ Ա. Պանտելեևը և ռեժիսորը ամեն ինչ անում են, որպեսզի վերստեղծեն իրական մթնոլորտը, ցույց տան ամեն ինչ այնպես, ինչպես տեղի է ունենում կյանքում»։ «Պակաս կարևոր չէ նաև այն,– գրել է նա,– որ հեղինակները ձգտում էին երեխաների երևակայությունը կապել իրական իրադարձությունների հետ»։

## Ծանոթագրություններ

## Գրականություն
* 
* 

## Արտաքին հղումներ
* Ֆիլմը «Энциклопедия отечественного кино» կայքում

Կատեգորիա:1930-ականների ռուսերեն ֆիլմեր
Կատեգորիա:1935 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային մանկական ֆիլմեր
Կատեգորիա:Խորհրդային սև-սպիտակ ֆիլմեր
Կոմսի ավերակներում (ֆիլմ)

**«Կոմսի ավերակներում»** (), խորհրդային ֆիլմ, որը նկարահանվել է Արկադի Գայդարի համանուն վիպակի հիման վրա։ Պրեմիերան կայացել է 1958 թվականի մարտի 24-ին։ Նկարահանումներն անցկացվել են Յարոպոլեցի Գոնչարով-Զագրյաժսկիների կալվածքում։

Գլխավոր դերի փորձերին մասնակցել է Նիկոլայ Բուռլյաևը։

## Սյուժե
Ռուսաստանի քաղաքացիական պատերազմի ժամանակ Դերգաչը կորցրել է իր ծնողներին և տարիներ անց ընկել ավազակների ազդեցության տակ՝ փնտրելով գանձ, որը թաքնված էր կալվածքի ավերակներում, որը պատկանել էր հանգուցյալ կոմսին՝ նրանցից մեկի հորը։ Տղան իր ընկերների՝ գրեթե հասակակիցներ Յաշկայի և Վալկայի հետ (նրանք մի փոքր ավելի երիտասարդ են) դիմակայում է ավազակներին՝ ի վերջո օգնելով չեկիստներին չեզոքացնել նրանց։

## Դերերում
* Վլադիմիր Սոշալսկի – *Կոմս
* Բորիս Նովիկով – *Խրյաշ, ավազակ
* Գեորգի Գումիլևսկի – *Նեֆեդիչ, Մաքսիմ Նեֆեդովիչ Բաբուշկին, Յաշկայի հայրը
* Իննա Ֆեեդորովա – *Յաշկայի Մայրը
* Տոլյա Նովիկով – *Դերգաչ, Միտկա Յոլկին, փողոցային երեխա
* Վալյա Երոֆեև – *Յաշկա
* Սենյա Մորոզով – *Վալկա

=== Էպիզոդներում ===
* Վլադիմիր Տրոշին – *ՀՆՋ մարտիկ, երգիչ-հարմոնիստ վագոնում
* Գենադի Սերգեև – *քառյակների կատարող
* Էլիզաբեթ Կուզուրինա – *Բաբուշկինների հարևանը, հավերի տիրուհին
* Ե․ Ֆեդորենկո
* Եվգենյա Լուժինա
* Ի․ Կեդո
* Ա. Նովիկով
* Վադիմ Գուսև
* Նադեժդա Եֆիմովա – *վաճառական
* Վալերի Պուշկարյով – *մորուքավոր մարդ
* Անտոնինա Բոգդանովա (լուսագրերում նշված չէ)

## Նկարահանող խումբ
* Սցենարի հեղինակներ՝ Իգոր Բոլգարին, Վլադիմիր Սկույբին
* Բեմադրող ռեժիսոր՝ Վլադիմիր Սկույբին
* Օպերատոր՝ Պյոտր Սատունովսկի
* Նկարիչ՝ Լեոնիդ Չիբիսով
* Հնչյունային օպերատոր՝ Իննա Զելենցովա
* Կոմպոզիտոր՝ Միխայիլ Մեերովիչ
* Երգերի տեքստի հեղինակ՝ Եվգենի Եվտուշենկո
* Գեղարվեստական ղեկավար՝ Աբրամ Ռոոմ
* Ֆիլմի սկզբում հնչում է «Զինվորի երգը», որը կատարում է Վլադիմիր Տրոշինը։

## Ծանոթագրություններ

## Գրականություն
* Жизнь и фильмы Владимира Скуйбина. — М.։ Искусство, 1966.
* Кино։ Энциклопедический словарь / С. И. Юткевич. — М.։ Советская энциклопедия, 1987. — 640 с.

Կատեգորիա:1950-ականների ռուսերեն ֆիլմեր
Կատեգորիա:1958 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մանկական ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Լորին Նուսբաում

**Լորին Նուսբաում** (, ), Գերմանիայում ծնված ամերիկացի գիտնական, գրող։ Հայտնի է որպես Հոլոքոստից փրկված և աշխարհահռչակ օրագրի հեղինակ Աննա Ֆրանկի ընկեր։

Նուսբաումը Պորտլենդի համալսարանի «Օտար լեզուներ և գրականություն» բաժնի պրոֆեսոր էր։ Թոշակի անցնելուց հետո Նուսբաումը դասախոսություններ է կարդում Հոլոքոստի, Աննա Ֆրանկի և Երկրորդ համաշխարհային պատերազմի ընթացքում իր ապրումների մասին։ Պորտլենդի համալսարանում նա դարձել էր Օտար լեզուների ֆակուլտետի «Գերմաներեն» ամբիոնի վարիչ։  Նուսբաումի հրատարակությունները 20-րդ դարի գերմանական գրականության և գերմանացի փախստականների կողմից հոլանդերեն թարգմանած գրականության վերաբերյալ հաճախ հիշատակվում է ակադեմիական շրջանակներում։

## Աննա Ֆրանկի հետ ընկերությունը
Նուսբաումը ծնվել է Գերմանիայի Ֆրանկֆուրտ քաղաքում, օրիորդական անունը Հանելորե Քլայն է։ Քանի որ Գերմանիայում հրեաների դեմ ատելությունը և թշնամանքը օրեցօր ավելի էր սաստկանում, 1936 թվականին վերջինիս ընտանիքը որոշում է տեղափոխվել  Ամստերդամ։ Այնտեղ Նուսաբումը հանդիպել է Աննա Ֆրանկին։ Նուսբաումների և Ֆրանկների ընտանիքները մոտ էին Ֆրանկֆուրտում, սակայն ինքը՝ Լորին, այդ ժամանակ դեռ չէր ճանաչում Ֆրանկների երեխաներին։ Շուտով նա ընկերանում է Աննա Ֆրանկի ավագ քրոջ՝ Մարգո Ֆրանկի հետ։ Թեև Աննա Ֆրանկի հետ այդ ժամանակ Նուսբաումը այդքան էլ մոտ չէր, սակայն Աննային նա հիշում էր որպես «կենսախինդ և սրամիտ» աղջնակի։ Նա նաև Աննային նկարագրել է որպես «աղմկոտ շատախոս», «թզուկ»։

Աննայի և իր ընտանիքի մեծ մասի սպանության մասին իմանալուց հետո Նուսբաումը շարունակել է շփումը Օտտո Ֆրանկի հետ, ով Աննայի հայրն ու Ֆրանկների ընտանիքի միակ փրկված մարդն էր։ Օտտոն Նուսբաումի և Ռուդիի հարսանիքի ժամանակ փեսավերն էր։

Նուսբաումը գրել է, որ Աննա Ֆրանկը վերաշարադրել է իր հայտնի օրագրի գրառումների մեծ մասը՝ դրա հիման վրա նպատակ ունենալով հրատարակել նամակային վեպ։ Թեև Օտտոն իրոք շնորհավորանքի արժանի էր Հոլոքոստի մասին առաջին փաստաթուղթը հրատարակելու համար, այնուամենայիվ Նուսբաումը քննադատել է նրան՝ Աննայի օրագրի երկու տարբերակները միավորելու և առանց բացատրության այն հրատարակելու համար։

Հիշելով Աննային, Նուսբաումը 1995 թվականին հայտարարել էր. «Հիշողությունը հեշտությամբ մոլորեցնում է քեզ, և իմ հիշողությունն անխուսափելիորեն գունավորվում է նրանով, որ նա այդքան հայտնի է դարձել։ Ես նրան միշտ աշխույժ և բուռն եմ համարել, բայց ես երբեք չէի կարող մտածել, որ նա կդառնա այս խորհրդանիշը։ Վախենում եմ, որ Աննայի խորհրդանիշը որոշ մարդկանց համար դարձել է եկամտի աղբյուր, և Աննան որպես անհատականություն անըմբռնելի է մնացել։ Նա հանդես է գալիս որպես խորհրդանշական կերպար, որի վրա աշխարհը կարող է կուտակել և՛ իր մեղքը, և՛ իր ողորմությունը»։

## Ծանոթագրություններ

Կատեգորիա:Աննա Ֆրանկ
Կատեգորիա:Հրեա կին գրողներ
Կատեգորիա:Հրեա գրողներ
Կատեգորիա:Հոլոքոստից փրկվածներ
Կատեգորիա:Հրեա պատմաբաններ
Վինչենցո Ձապալա

} || ապրիլի 23 1984
|-
|   || ապրիլի 27 1984
|-
|   || ապրիլի 28 1984
|-
| 7459 Gilbertofranco || ապրիլի 28 1984
|-
| 9009 Tirso || ապրիլի 23 1984
|-
| 9010 Candelo || ապրիլի 27 1984
|-
|   || ապրիլի 28 1984
|-
|   || [ապրիլի 23 1984
|-
|   || օգոստոսի23 1978
|-
| colspan="2" style="font-size: smaller;" |
#   Վալտեր Ֆերրերիի հետ համատեղ
#  совместно с Ջովանի դե Սանկտիսի հետ յամատեղ
|}

**Վինչենցո Ձապալա** (, ), իտալացի աստղագետ և աստերոիդների հայտնաբերողը, ով աշխատում է Թուրինի աստղադիտարանում։ 1978 թվականի օգոստոսին և 1984 թվականի ապրիլին նա հայտնաբերել է ընդհանուր առմամբ 9 աստերոիդ, որոնցից երեքը հայտնաբերել է ինքնուրույն։

Վինչենցո Ձապալան իր գիտական կարիերան հիմնականում նվիրել է Արեգակնային համակարգի փոքր մարմինների ուսումնասիրությանը, ինչպիսիք են գիսաստղերը և աստերոիդները։ Այս թեմայով նա հրապարակել է ավելի քան 250 հոդված տարբեր գիտական ամսագրերում։ Նրա աստերոիդների ընտանիքների ուսումնասիրությունների արդյունքները մեծ համբավ և ճանաչում են ստացել գիտական շրջանակներում։ Աստերոիդների նմանատիպ խմբերի որոնման համար նրա մշակած մեթոդը հնարավորություն է տվել հուսալիորեն բացահայտել աստերոիդների նոր ընտանիքներ։

Տարիների ընթացքում Վինչենցո Ձապալան մասնակցել է տարբեր միջազգային կոնգրեսների և եղել գիտական խորհուրդների անդամ, ինչպես նաև ղեկավարել է դրանցից մի քանիսը։ Նա նաև մասնակցել է միջազգային գիտաժողովների Եվրոպայում, ԱՄՆ-ում, Ճապոնիայում և Ռուսաստանում։ 1997-2000 թվականներին նա գլխավորել է Միջազգային աստղագիտական միության թիվ 15 հանձնաժողովը, որի անդամ է 1975 թվականից։ Նա տիեզերական  Գայա () աստղադիտակի ստեղծման վրա աշխատող գիտնականների խմբի ղեկավարներից է։

Վինչենցո Ձապալան նաև իտալական աստղագիտական ամենամեծ ինտերնետային astronomia.com պորտալի հիմնադիրներից է։ Այս կայքը նույնիսկ հիշատակվել է ազգային լրատվական թողարկումներում՝ կապված հրե գնդակի տեսանելիության հետ։ Պորտալը հրապարակում է ամեն օր գիտական հոդվածներ ժամանակակից խոշոր աստղագետների կողմից, պարունակում է երկնքի քարտեզներ յուրաքանչյուր ամսվա համար, աստղագիտական տերմինների բառարան, ինչպես նաև թույլ է տալիս հարցազրույցներ անցկացնել և աստղագիտական թեմաներով համագումարներ և քննարկումներ կազմակերպել։

Վինչենցո Ձապալայի պատվին աստերոիդներից մեկը անվանվել է (2813) Ձապալա։

## Ծանոթագրություններ

Կատեգորիա:Աստերոիդ հայտնաբերողներ
Կատեգորիա:Իտալացի աստղագետներ
Կատեգորիա:20-րդ դարի աստղագետներ
Զալցգիթեր

**Զալցգիթեր** (. (; Eastphalian։ *Soltgitter*), քաղաք Գերմանիայում՝ Ստորին Սաքսոնիա երկրամասում, վերջինիս մայրաքաղաք Հաննովերից մոտավորապես 50 կիլոմետր դեպի հյուսիս-արևմուտք, Հարց լեռների հյուսիսային մասում։ Հաննովեր-Բրաունշվայգ-Գյոթինգեն-Վոլֆսբուրգ մետրոպոլիսային տարածաշրջանի մաս է կազմում։ Ստացել է «ազատ քաղաքի», «շրջանային քաղաքի» և «մեծ քաղաքի» կարգավիճակներ (*kreisfreie Stadt*,  *Stadtkreis*), քանի որ բնակչության թվաքանակը դեռևս 1980-ական թվականներին անցել է 100 հազարի սահմանագիծը։ Անցյալում՝ XIV—XVI դարերում հռչակվել է զինագործական արտադրանքով։

Զբաղեցնում է 	223,96 կմ² տարածք։ 2021 թվականի տվյալներով բնակչության թվաքանակը եղել է 103 694։

## Բնակչություն

## Տնտեսություն
Քաղաքում գործող խոշոր ձեռնարկություններից են հետևյալ ընկերությունների գործարաննրը.
* Salzgitter AG (պողպատաձուլարան),
* Volkswagen,
* Robert Bosch GmbH («Բոշ»),
* MAN,
* Alstom.

## Քույր քաղաքներ

## Պատկերասրահ

Salzgitter - Lichtenberg - Burgbergstr - Lebenstedt Zentrum v SW.jpg
Burg lichtenberg.jpg
Schloss Ringelheim.jpg
Salzgitter-Salder - Schloss (Parkansicht) 2012-09.jpg
Abdon und Sennen.jpg
Salzgitter-Bad Kirche Marien.JPG
Salzgitter-Engerode - St.-Marien-Kirche - Ostansicht.jpg
St. johannis.jpg
Burg Gebhardshagen Innenhof.jpg
Salzgitter Bad Fachwerkhäuser 25.jpg
Salzgitter-Bad - Traditionsinsel 2012-04-15.jpg
Salzgitter - Rathaus in Lebenstedt.jpg
Salzgitter Turm der Arbeit.JPG
Stichkanal Salzgitter am Hafen Beddingen 2006 PC030070.jpg|
Salzgitter Stahlwerk.jpg|


## Ծանոթագրություններ

## Գրականություն

* Erich Keyser - Deutsches Städtebuch. Handbuch städtischer Geschichte։ Stuttgart, 1952
* Christian Schneider - Stadtgründung im Dritten Reich. Wolfsburg und Salzgitter. Heinz Moos Verlag, München, 1979, ISBN=3-7879-0136-1
* Wolfgang Benz - Salzgitter. Geschichte und Gegenwart einer deutschen Stadt 1942–1992, Beck Verlag, München, 1992, ISBN=3-406-35573-0
* Wolfgang Bittner - Salzgitter. Eine deutsche Geschichte, Mit Fotos von Andreas Baier, Eigenverlag, Salzgitter, 1992, ISBN=3-9803325-0-0
* Thomas Flammer - Katholische Kirche im Schatten der Hermann-Göring-Werke,  Sammelwerk=Die Diözese Hildesheim in Vergangenheit und Gegenwart, 2000, 0341-9975, Seiten=371–378

## Արտաքին հղումներ

* 
*Website of the Fachhochschule Braunschweig-Wolfenbüttel 
*Website of the Salzgitter AG (owning the iron works)
*Website of the SMAG GmbH
*Website of the Volkswagen work Salzgitter

Կատեգորիա:Գերմանիայի բնակավայրեր
Կատեգորիա:Գերմանիայի քաղաքներ